Lav et referat af nedenstående tekst:

Tekst:
Flere aalborggensere kontaktede tirsdag aften Nordjyllands Politi med beretninger om en grisetransport, der slingrende  kørte gennem byen. - Vi fik en del opkald fra folk om en grisetransport i både Aalborg Øst og senere i Nørresundby. Så vi sendte en patruljevogn ud for at se efter, siger Per Jørgensen, der er vagthavende ved Nordjyllands Politi. Cirka klokken 19 stoppede Nordjyllands Politi så grisetransporten på Limfjordsbroen. Flere borgere havde forsat ringet ind med beretning om, at lastbilen både havde kørt over for rødt lys og slingret op over fortovet. Det viste sig, at chaufføren havde en alkoholpromille på hele 2,5 promille. Opdatering: Onsdag morgen sover chaufføren, en 55-årig mand fra Hadsundområdet, fortsat rusen ud, oplyser vagtchef Mogens Hougesen. Der var ca. 150 grise i lastbilen, men de led ikke overlast under turen og blev siden hentet af en anden chauffør.

Referat:
Tirsdag aften blev en slingrende grisetransport spottet flere steder i og omkring Aalborg. Chaufføren havde en alkoholpromille på 2,5 promille.